เทศบัญญัติเทศบาลเมืองพัทลุงเทศบัญญัติเทศบาลเมืองพัทลุงเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เทศบาลเมืองพัทลุงอำเภอเมืองพัทลุง จังหวัดพัทลุงพ.ศ. ๒๕๕๖ อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย เทศบาลเมืองพัทลุง โดยความเห็นชอบของสภาเทศบาลเมืองพัทลุงและผู้ว่าราชการจังหวัดพัทลุง จึงตราเทศบัญญัติขึ้นไว้ ดังต่อไปนี้ข้อ๑ เทศบัญญัตินี้เรียกว่า เทศบัญญัติเทศบาลเมืองพัทลุงเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในท้องที่เทศบาลเมืองพัทลุง อำเภอเมืองพัทลุง จังหวัดพัทลุง พ.ศ.๒๕๕๖ข้อ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวม ในท้องที่ตามข้อ ๓ข้อ๓ ในเทศบัญญัตินี้บริเวณที่ ๑ หมายความว่า พื้นที่ในบริเวณดังต่อไปนี้(๑) ด้านเหนือ จดถนนราเมศวร์ฟากใต้ วิทยาลัยสารพัดช่างพัทลุง โรงเรียนสตรีพัทลุง วิทยาลัยเทคนิคพัทลุงโรงเรียนเทศบาลวัดภูผาภิมุข (โรงเรียนเทศบาล ๒) วัดภูผาภิมุขและเส้นตั้งฉากกับศูนย์กลางถนนนิ่มอรุณอุทิศ ที่จุดซึ่งถนนนิ่มอรุณอุทิศบรรจบกับถนนคูหาเหนือ คูหาเหนือ ฟากใต้ และถนนสาธารณะไม่ปรากฏชื่อ ฟากใต้ด้านตะวันออก จดสถานีรถไฟจังหวัดพัทลุงสำนักงานบริการโทรศัพท์พัทลุง บริษัท ไปรษณีย์ไทย จำกัด และถนนสาย ข๙ ฟากตะวันตกด้านใต้ จดถนนราเมศวร์ฟากเหนือ และถนนสาย ข๖ ฟากเหนือด้านตะวันตก จดถนนสาย ข๗ ฟากตะวันออกบ้านพักผู้ว่าราชการจังหวัดเขาคูหาสวรรค์ และสวนสาธารณะคูหาสวรรค์เทศบาลเมืองพัทลุง(๒) ด้านเหนือ จดทางหลวงแผ่นดินหมายเลข๔ (ถนนเพชรเกษม) ฟากใต้ด้านตะวันออก จดทางหลวงแผ่นดินหมายเลข๔ (ถนนเพชรเกษม) ฟากตะวันตกด้านใต้ จดสำนักงานกองทุนสงเคราะห์การทำสวนยางจังหวัดพัทลุงด้านตะวันตก จดคลองรางสาดฝั่งตะวันออกบริเวณที่ ๒หมายความว่า พื้นที่ในบริเวณ ดังต่อไปนี้(๑) ด้านเหนือ จดคลองเขาเจียกฝั่งใต้ แนวเขตเทศบาลเมืองพัทลุง บริเวณจากหลักเขตที่ ๒ ถนนสาย ค๑ ฟากใต้เส้นขนานระยะ ๓๐๐ เมตร กับศูนย์กลางถนนสาย ง๒ และถนนอภัยบริรักษ์ เขาอกทะลุโรงฆ่าสัตว์เทศบาลเมืองพัทลุง และเขตเทศบาลเมืองพัทลุง จังหวัดพัทลุงด้านตะวันออก จดถนนสายค๑ ฟากตะวันตก คลองควนแร่ ฝั่งตะวันตก คลองทุ่งไหม้ ฝั่งตะวันตกและเขตเทศบาลเมืองพัทลุง จังหวัดพัทลุง หลักเขตที่ ๑๕ ไปถึงเขตที่ ๑๖ด้านใต้ จดแนวเขตเทศบาลเมืองพัทลุงจังหวัดพัทลุงด้านตะวันตก เส้นขนานระยะ๑๐๐ เมตร กับศูนย์กลางทางหลวงแผ่นดินหมายเลข ๔๑ ยกเว้นบริเวณที่ ๑(๒) ด้านเหนือ จดเขตเทศบาลเมืองพัทลุงจังหวัดพัทลุงด้านตะวันออก จดค่ายลูกเสือลำปำศูนย์วิจัยและพัฒนาประมงน้ำจืด สถานีอนามัย ตำบลลำปำ และสถานีตำรวจภูธรตำบลลำปำด้านใต้ จดถนนอภัยบริรักษ์ฟากเหนือ โรงเรียนวัดวิหารเบิก และวัดวิหารเบิกด้านตะวันตก จดคลองน้ำเชี่ยวฝั่งตะวันออก และเขตเทศบาลเมืองพัทลุง จังหวัดพัทลุง(๓) ด้านเหนือ จดถนนอภัยบริรักษ์ฟากใต้ และคลองลำปำ ฝั่งใต้ด้านตะวันออก จดลำรางสาธารณะไม่ปรากฏชื่อฝั่งตะวันตกด้านใต้ จดเขตเทศบาลเมืองพัทลุงจังหวัดพัทลุงด้านตะวันตก จดเขตเทศบาลเมืองพัทลุงจังหวัดพัทลุง และคลองน้ำเชี่ยว ฝั่งตะวันออกบริเวณที่ ๓ หมายความว่าพื้นที่ในบริเวณ ดังต่อไปนี้(๑) ด้านเหนือ จดทางหลวงแผ่นดินหมายเลข๔ (ถนนเพชรเกษม) ฟากใต้ด้านตะวันออก จดทางหลวงแผ่นดินหมายเลข๔๑ ฟากตะวันตก และเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๔๑ด้านใต้ จดเขตเทศบาลเมืองพัทลุงจังหวัดพัทลุงด้านตะวันตก จดแนวเขตผังเมืองรวมด้านตะวันตก ซึ่งเป็นเขตเทศบาลเมืองพัทลุง จังหวัดพัทลุง(๒) ด้านเหนือ จดแนวเขตผังเมืองรวมด้านเหนือ ซึ่งเป็นเขตเทศบาลเมืองพัทลุง จังหวัดพัทลุงด้านตะวันออก จดแนวเขตเทศบาลเมืองพัทลุงจังหวัดพัทลุงด้านใต้ จดเส้นขนานระยะ๓๐๐ เมตร กับศูนย์กลางถนนสาย ง๒ ถนนสาย ค๑ ฟากตะวันออก และฟากเหนือด้านตะวันตก จดถนนไชยบุรีฟากตะวันออก(๓) ด้านเหนือ จดเขตเทศบาลเมืองพัทลุงด้านตะวันออก จดคลองน้ำเชี่ยวฝั่งตะวันตกด้านใต้ จดเขตเทศบาลเมืองพัทลุงจังหวัดพัทลุงด้านตะวันตก จดโรงเรียนวัดควนแร่ถนนอภัยบริรักษ์ ฟากเหนือ และฟากใต้และคลองสาน ฝั่งตะวันออก(๔) ด้านเหนือ จดคลองลำปำฝั่งใต้ด้านตะวันออก จดทะเลสาบสงขลาด้านใต้ จดเขตเทศบาลเมืองพัทลุงจังหวัดพัทลุงด้านตะวันตก จดลำน้ำสาธารณะไม่ปรากฏชื่อทั้งนี้ ตามแผนที่ท้ายเทศบัญญัตินี้ข้อ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภท ชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒)สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิง เพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖)อาคารพาณิชยกรรมประเภทอาคารขนาดใหญ่(๗)โรงฆ่าสัตว์(๘)ไซโลเก็บผลิตผลทางการเกษตร(๙)โรงกำจัดมูลฝอย(๑๐)โรงซื้อขาย หรือเก็บวัสดุข้อ๕ ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(๑)โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒)สถานที่บรรจุก๊าซ สถานที่เก็บก๊าซ และห้องบรรจุก๊าซ ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิง เพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๔)อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖)สถานบริการตามกฎหมายว่าด้วยสถานบริการ(๗)อาคารพาณิชยกรรมประเภทอาคารขนาดใหญ่(๘)โรงฆ่าสัตว์(๙)ไซโลเก็บผลิตผลทางการเกษตร(๑๐)อาคารที่ใช้ประโยชน์เพื่อสวนสนุก(๑๑)อาคารที่ใช้ประโยชน์เพื่อการแข่งรถ(๑๒)อาคารที่ใช้ประโยชน์เพื่อการแข่งม้า(๑๓)โรงกำจัดมูลฝอย(๑๔)โรงซื้อขาย หรือเก็บวัสดุข้อ๖ ภายในบริเวณที่ ๓ห้ามบุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒)สถานที่บรรจุก๊าซ และสถานที่เก็บก๊าซ ตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๔)โรงแรมตามกฎหมายว่าด้วยโรงแรม(๕)สถานบริการตามกฎหมายว่าด้วยสถานบริการ(๖)อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗)อาคารอยู่อาศัยประเภทอาคารชุดหรือหอพักข้อ๗ ภายในพื้นที่ที่กำหนดตามข้อ ๓ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ ๔ ข้อ ๕ และข้อ๖ข้อ๘ อาคารที่มีอยู่แล้วในพื้นที่ที่กำหนดตามข้อ ๓ ก่อนหรือในวันที่เทศบัญญัตินี้ใช้บังคับ ให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้าม ตามที่กำหนดไว้ในข้อ ๔ ข้อ ๕ และข้อ ๖ข้อ๙ อาคารที่ได้รับอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายว่าด้วยการนั้นก่อนที่เทศบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ๑๐ ให้นายกเทศมนตรีเมืองพัทลุงรักษาการตามเทศบัญญัตินี้ประกาศ ณ วันที่ ๑๓สิงหาคม พ.ศ. ๒๕๕๖สุเมธ บุญยกนายกเทศมนตรีเมืองพัทลุง[เอกสารแนบท้าย]๑. แผนที่ท้ายเทศบัญญัติเทศบาลเมืองพัทลุง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลเมืองพัทลุง อำเภอเมืองพัทลุง จังหวัดพัทลุง พ.ศ.๒๕๕๖๒. บัญชีท้ายเทศบัญญัติเทศบาลเมืองพัทลุง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลเมืองพัทลุง อำเภอเมืองพัทลุง จังหวัดพัทลุง พ.ศ.๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๙ ตุลาคม ๒๕๕๖โชติกานต์/ผู้ตรวจ๑๕ ตุลาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๓๐ ง/หน้า ๖๐/๔ ตุลาคม ๒๕๕๖